Formandsberetning for 2016 HGATM triafdelingen ved triudvalgsformand Anette Østerkjerhuus

Triatlonsporten er i stadig udvikling DTriF medlemstallet er stagneret for klubmedlemmer men alternative medlemsformer som EP medlemskab er voksende. Vores egen triklub har omkring 120 medlemmer.

Til Triudvalget ved klubmødet i januar blev Janne og Torben genvalgt. Triudvalget har haft et møderigt år og der er sket en stor udvikling på flere områder

Triafdelingen fik skrevet kontrakt med Cheftræner Søren Raunholt som har fået opbygget en trænerstab samt udarbejdet et årshjul for medlemmernes træning. Søren har holdt adskillige informationsaftner og været meget synlig i klubben. Søren har heldigvis tilkendegivet at han gerne vil fortsætte med cheftrænerfunktionen og kontrakten for 17 er klar.

Det blev året hvor det lykkedes at forhandle et DM i triatlon til Næstved. Titlen er Mærk Næstved Kanaltriatlon DM Classic med en motionsdel, DM for børn og aspiranter og et klassisk non draft DM (olympisk distance). Stævnet afholdes 6/8 17. Der har været holdt mange møde med kommunen, Park & vej, sponsorer, samarbejdspartnere og frem for alt i styregruppen. Generalprøven i 16 har været med til at fasttømre vores klub som en seriøs og troværdig klub. Det har været en fornøjelse at samarbejde med styregruppen som har udvist et fantastisk engagement og har lavet et enormt arbejde. Jeg glæder mig til det videre samarbejde omkring DM’et.

Familietri blev afholdt med en stafet, BMI tri og Herlufsholm skoletri og det blev et lille men hyggeligt og underholdende stævne som netop beviser at triatlon er for alle. Stævnet er også med til at fremme vores gode samarbejde med Herlufsholm gods således at vi ikke skal betale afgift for løb i skoven til vores betalingsløb.

Triafdelingen fik i foråret beklædt vores containere, dette arbejde blev ledet af Thomas som også havde fået en stor del af materialerne sponsoreret. Nu venter vi på at motionsafdelingen trækker i malertøjet.

Hjemmesiden fungerer men tilmeldingsdelen er utilfredsstillende og ikke brugervenlig som sædvanlig har Bettina kæmpet med klubmodul og selvom der endnu ikke er sket ændringer ligger der et ønske om at denne del forbedres.

Vi valgte at skifte leverandør for klubtøj med vores eget design på. Den gamle leverandør levede ikke op til hvad den lovede. Dette skifte gav nogle udfordringer, ikke mindst på leveringstiden. Med leverandørens åbning af ny fabrik og seneste ”test” bestilling lader dette nu til at være på plads. Poli Sport er aktiv sponsor til vores arrangementer. Alle opfordres til at repræsentere klubben for at understøtte fællesskabet.

Vi fik flere medaljeplaceringer i 16: Stig Nielsen fik sølv på ½ ironman og sølv i DM serien samt bronze i DM sprint i sin aldersklasse, Janne Jensen fik guld i DMserien i sin aldersklasser. Søren vandt sølv til EM på ironmandistancen. Gudrun fik bronze på ½ ironman på Island. Maria Kring ?.

Disse medaljetagere fejres ved Mærk Næstved Sports Awards i marts.

Der blev afholdt familiedag i Jystup som sædvanlig en hyggelig dage som afsluttes med fællespisning og masser af kage

Ved pokalfesten blev årets triatleter kåret. Klubmestrene blev for damer Janne Jensen og for herrer Søren Raunholt. Årets triatlet blev Thomas for det store velorganiserede arbejde omkring containerbeklædningen og Gudrun Lønborg for et imponerende gåpåmod, hun gennemførte både ½ og hel Ironman på Mallorca i 16, samt ½ ironman på Island.

Efter mange års stræben lykkedes det at få startet en ungdomsafdeling i klubben, der er ca 4 unge triatleter i klubben og dette er blevet udvidet med en børneafdeling. Vores ungdomstræner Mads Pilt arbejder på at få nogle flere ungdomstrænere.

Jeg vil slutte med en stor Tak til alle de frivillige som yder en fantastisk indsat for klubbens medlemmer og alle de aktive det er jo jer som bærer hele klubben.

Jeg ser frem til et fantastisk triår i 17.

Anette